## Odluka o općinskim porezima i o prirezu poreza na dohodak Općine Kaptol

### NN 115/2001 (21.12.2001.), Odluka o općinskim porezima i o prirezu poreza na dohodak Općine Kaptol

# OPĆINA KAPTOL

1941

Na teme­lju članka 30., 30a., 32., 33., 36., 38c., 38i., 38m. i 42.
Zakona o financira­nju jedinica lokalne i područne (re­gionalne samouprave i
uprave (»NN« 117/93, 69/97, 33/00, 73/00, 127/00 i 59/01) i članka 12. Statuta Općine
Kaptol, Općinsko vijeće Kaptol na sjednici održanoj 12. 12. 2001. godine
donijelo je

## ODLUKU

### O OPĆINSKIM POREZIMA I O PRIREZU POREZU NA DOHODAK

I. OPĆA ODREDBA

Članak 1.

Ovom se odlukom utvrđuju stope, visina te način obračuna i plaća­nja
općinskih poreza i prireza na dohodak što su vlastiti prihodi Općine Kaptol.

II. VRSTA POREZA

Članak 2.

Općini Kaptol pripadaju sljedeći općinski
porezi:

1. prirez porezu na dohodak

2. porez na potroš­nju

3. porez na kuće za odmor

4. porez na tvrtku ili naziv

5. porez na neobrađeno obradivo po­ljoprivredno
zem­ljište

6. porez na nekorištene poduzetničke nekretnine

Prirez porezu na dohodak

Članak 3.

Prirez porezu na dohodak plaća se na porez na dohodak od nesamostalnog
rada, porez na dohodak od samostalne djelatnosti, porez na dohodak od imovine i
imovinskih prava i porez na dohodak od kapitala.

Članak 4.

Vrste poreza na dohodak,
obračun način i rokovi plaća­nja poreza na dohodak i oslobađa­nja plaća­nja
poreza na dohodak propisani su Zakonom o porezu na dohodak i primje­njuju se
pri utvrđiva­nju prireza porezu na dohodak.

Članak 5.

Obveznik prireza porezu na
dohodak je fizička osoba koja ostvaruje dohodak u Republici Hrvatskoj, a
obveznik je poreza na dohodak prema Zakonu o porezu na dohodak.

Osnovica za obračun prireza porezu na dohodak čini ukupni iznos
obračunatog poreza na dohodak.

Članak 6.

Prirez porezu na dohodak plaća se po stopi od 10%.

Članak 7.

Podaci o obračunatom i uplaćenom prirezu poreza na dohodak na plaće, mirovine
i druge dohotke od nesamostalnog rada unose se u karticu poreza na dohodak od
nesamostalnog rada.

Članak 8.

Prirez porezu na dohodak od nesamostalnog rada
uplaćuje se u korist Proračuna Općine Kaptol.

Članak 9.

Prirez porezu na dohodak utvrđuje se prema
prebivalištu obveznika u slučajevima kada se rješe­nje donosi.

Članak 10.

Pravne i fizičke osobe i druge financijske
institucije dužne su, na zahtjev upravnih tijela Općine Kaptol, dostaviti
podatke, odnosno omogućiti uvid u poslovne k­njige i evidencije zbog prikup­lja­nja
podataka potrebnih za utvrđiva­nje poreza i prireza.

Porez na potroš­nju

Članak 11.

Porez na potroš­nju alkoholnih i bezalkoholnih
pića i piva plaća se po stopi 3%.

Članak 12.

Bezalkoholnim pićima u smislu članka 11. ove
odluke, smatraju se prirodni i voćni sokovi kao i sva osvježavajuća gazirana
bezalkoholna pića te mineralne i gazirane vode, osim kave i čaja.

Članak 13.

Osnovica poreza na potroš­nju iz članka 11.
ove odluke jest prodajna cijena pića po kojoj se pića prodaju u ugostite­ljskim
objektima.

Članak 14.

Porez na potroš­nju alkoholnih i bezalkoholnih
pića i piva obveznik poreza obračunava i plaća do 15. u mjesecu za prethodni
mjesec, na način propisan Zakonom o porezu na dodanu vrijednost.

Obračunani porez iskazuje se u evidencijama
propisanim za obračun poreza na dodanu vrijednost.

Porez na kuće za odmor

Članak 15.

Porez na kuće za odmor plaća se 5,00 kn po četvornom metru korisne
površine kuće za odmor.

Porez na tvrtku odnosno naziv

Članak 16.

Porez na tvrtku, odnosno naziv, plaćaju godiš­nje, pravne i fizičke
osobe koji su obveznici poreza na dobit ili poreza na dohodak i re­gistrirane
su za obav­lja­nje djelatnosti u s­ljedećim iznosima:

a)
Pravne osobe

    –  djelatnost
industrije, ribarstva, po­ljoprivrede,

        građevinarstva, šumarstva i prometa                       740,00 kn

    –  djelatnost
zanatstva i neproizvodnih usluga              740,00 kn

    –  djelatnost
trgovine i ugostite­ljstva za svaku

        poslovnu jedinicu                                                   980,00 kn

    –  prodavaonice
na veliko i malo                                980,00 kn

    –  poslovne jedinice u sastavu pravnih osoba,

        izdvojeni
pogoni, skladišta i dr.                              740,00 kn

    –  druge pravne osobe                                               740,00 kn

b) Fizičke osobe

    –  obrtničke proizvodne radionice                              400,00 kn

    –  obrtničke uslužne radionice                                    400,00 kn

    –  prijevoznička samostalna djelatnost                        700,00 kn

    –  trgovačka samostalna djelatnost                             700,00 kn

    –  ugostite­ljska samostalna djelatnost                         700,00 kn

    –  drugi                                                                     400,00 kn

Ako je na istom
objektu istaknuto više tvrtki, odnosno naziva iste pravne i fizičke osobe,
plaća se samo jedan spomenuti iznos poreza.

Ako postoji više
vlasnika obrtničke rad­nje ili poduzeća, plaća se samo jedan porez. Poslovne
jedinice u sastavu pravne i fizičke osobe (prodavaonice, pogoni i radionice)
plaćaju 50% propisanog iznosa poreza na tvrtku, odnosno naziv, ako stavkom 1.
ovoga članaka nije drugačije određeno.

Članak 17.

Porez na tvrtku,
odnosno naziv, plaća se u roku 15 dana od dana dostave rješe­nja kojim je porez
na tvrtku, odnosno naziv, utvrđen.

Ako se tvrtka
upiše u re­gistar tijekom godine plaća se razmjerni dio poreza na tvrtku,
odnosno naziv, iz članka 16. ove odluke.

Članak 18.

Obveznik poreza na
tvrtku, odnosno naziv, dužan je tvrtku, odnosno naziv, promjenu imena tvrtke,
odnosno naziva i svaku drugu promjenu što utječe na visinu poreza prijaviti
nadležnom tijelu za financijske poslove u roku 15 dana od upisa u re­gistar,
odnosno od nastale promjene.

Članak 19.

Pravne i fizičke
osobe koje započi­nju obav­ljati poslovnu djelatnost oslobađaju se djelomično
plaća­nja poreza na tvrtku ili naziv i to:

– u prvoj godini
rada 100% poreza na tvrtku ili naziv

– u drugoj godini
rada 75% iznosa poreza na tvrtku ili naziv

– u trećoj godini
rada 25% poreza na tvrtku ili naziv.

Pod pravnim
fizičkim osobama iz stavka 1. ovog članka podrazumijevaju se pravne i fizičke
osobe koje u pos­ljed­njih pet godina nisu obav­ljale istu ili sličnu
djelatnost na području Općine Kaptol i koje djelatnost obav­ljaju u poslovnm
prostorijama ili lokacijama na kojima se u pos­ljed­njih pet godina nije obav­ljala
ista ili slična djelatnost.

Nada­lje, pod
istim se podrazumijevaju pravne i fizičke osobe koje već posluju na području
Općine Kaptol, ukoliko otvaraju nove poslovne prostorije na novim lokacijama,
te time povećavaju ukupan broj zaposlenih osoba, uz uvjet da  posluju na postojećoj i novoj lokaciji.

Porez na neobrađeno obradivo
po­ljoprivredno zem­ljište

Članak 20.

Porez na neobrađeno obradivo po­ljoprivredno zem­ljište plaća se po
jednom hektaru neobrađenog po­ljoprivrednog zem­ljišta, godiš­nje, u s­ljedećim
iznosima:

1. na
oranice                   500,00 kn

2. na povrt­njake              800,00 kn

3. na voć­njake                900,00 kn

4. na
vinograde               900,00 kn

5. na livade                     250,00 kn

Članak 21.

Plaća­nja poreza na neobrađeno obradivo po­ljoprivredno zem­ljište
oslobođeni su vlasnici po­ljoprivrednog zem­ljišta stariji od 65 godina, kao i
vlasnici koji zbog invaliditeta i kronične bolesti  nisu u mogućnosti obrađivati po­ljoprivredno zem­ljište. Rješe­nje
o invaliditetu i medicinsku dokumentaciju kojom se dokazuje kronično obo­lje­nje,
obveznici poreza na neobrađeno obradivo po­ljoprivredno zem­ljište dužni su
dostaviti nadležnom poreznom tijelu do 31. ožujka godine za koju se utvrđuje
porez.

Porez na nekorištene poduzetničke nekretnine

Članak 22.

Porez na nekorištene poduzetničke nekretnine plaća se 5,00 kn po
četvornom metru korisne površine poduzetničke nekretnine.

III. PRIJELAZNE I ZAVRŠNE ODREDBE

Članak 23.

Kada obveznik poreza i prireza porezu na dohodak dospjeli porez i prirez
porezu na dohodak ne plati u propisanom roku, porez i prirez na dohodak
prisilno se naplaćuju po odredbama Opće­g poreznog zakona.

Članak 24.

Poslove utvrđiva­nja, evidentira­nja, nadzora, naplate i ovrhe radi
naplate općinskih poreza propisanih ovom Odlukom, Općina u cijelosti prenosi na
Poreznu upravu.

Poreznoj upravi za obav­lja­nje poslova iz stavka 1. ovog članka pripada
naknada u iznosu od 5% ukupno naplaćenih prihoda.

Članak 25.

Porezna uprava je dužna do 15. u mjesecu, za prethodni mjesec, dostaviti
izvješće Općini o utvrđenim i naplaćenim porezima.

Članak 26.

Ovlašćuje se nadležna organizacija Platnog prometa zadužena za naplatu
javnih prihoda da naknadu Poreznoj upravi obračuna i uplati u Državni proračun
i to do zad­nje­g dana u mjesecu za protekli mjesec.

Članak 27.

Danom primjene ove odluke prestaje važiti Odluka o općinskim porezima od
27. 4. 1995. godine, Klasa 021-02/95-06-02, Ur. broj: 2177/05-02/95-38 kao i
Odluka o izmjenama i dopunama odluke o općinskim porezima od 22. 5. 1998.
godine, Klasa: 022-05/98-02/15, Ur. broj: 2177/05-01-98-07.

Članak 28.

Ova odluka stupa na snagu danom objave u Službenom glasniku Općine
Kaptol, a primje­njuje se od 1. 1. 2002. godine.

Klasa: 022-05/01-01/47
Urbroj: 2177/05-01-01-01
Kaptol, 12. prosinca 2001.

Predsjednik
Općinskog vijeća:
**Zvonko Svoboda,** v. r.

Odluka, NN 115/2001-1941